Document ID: 31995R2015

KOMISSION ASETUS (EY) N:o 2015/95,
annettu 21 päivänä elokuuta 1995,
neuvoston asetuksen (ETY) N:o 1765/92 soveltamista koskevista yksityiskohtaisista säännöistä pellonpoiston osalta annetun asetuksen (EY) N:o 762/94 ja tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetun asetuksen (ETY) N:o 3887/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna asetuksella (EY) N:o 1664/95 (2), ja erityisesti sen 12 artiklan,
ottaa huomioon tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä (jäljempänä `yhdennetty järjestelmä`) 27 päivänä marraskuuta 1992 annetun neuvoston asetuksen (ETY) N:o 3508/92 (3), sellaisena kuin se on viimeksi muutettuna asetuksella (EY) N:o 3235/94 (4), ja erityisesti sen 12 artiklan,
sekä katsoo, että
pellonpoistovelvoitteeseen kuuluviksi on lupa kirjata peltokasvien järjestelmään oikeutetut maat, jotka on poistettu ympäristönsuojelun vaatimusten ja maaseutuympäristön hoidon vaatimusten kanssa sopusointuisista maatalouden tuotantomenetelmistä 30 päivänä kesäkuuta 1992 annetun neuvoston asetuksen (ETY) N:o 2078/92 (5) ja maatalouden metsitystoimenpiteitä koskevasta yhteisön tukijärjestelmästä 30 päivänä kesäkuuta 1992 annetun neuvoston asetuksen (ETY) N:o 2080/92 (6) mukaisesti; viljelijöiden syrjinnän välttämiseksi tiettyjen poistettujen peltojen sisällyttämistä koskevaa säännöstä on laajennettava käsittämään myös kyseisiin asetuksiin kuuluvat poistetut maat 28 päivästä kesäkuuta 1995 alkaen jomman kumman asetuksen nojalla tehdyn pyynnön perusteella; on säädettävä kyseisten pinta-alojen vapauttamisesta tiettyjen komission asetuksessa (EY) N:o 762/94 (7), sellaisena kuin se on viimeksi muutettuna asetuksella (EY) N:o 1664/95, säädettyjen sellaisten säännösten noudattamisesta, jotka ovat yhteensopimattomia näiden kahden asetuksen vaatimusten kanssa,
kyseisiä muutoksia sovelletaan markkinointivuonna 1996/97 toteutettavaan pellonpoistoon,
yhdennetyn järjestelmän soveltamisen mukaisesti on aiheellista ilmoittaa erikseen joko ympäristönsuojeluun liittyvistä syistä asetuksen (ETY) N:o 2078/92 nojalla kesannoidut lohkot tai metsitykseen liittyvistä syistä asetuksen (ETY) N:o 2080/92 nojalla kesannoidut palstat, jotka vähennetään asetuksessa (ETY) N:o 1765/92 perustetun pellonpoistojärjestelmän mukaisesti; näin ollen on tarpeen muuttaa komission asetusta (ETY) N:o 3887/92 (8), sellaisena kuin se on viimeksi muutettuna asetuksella (EY) N:o 1648/95 (9),
Portugalia koskevista viljan ja riisin yhteisen markkinajärjestelyn siirtymäsäännöksistä 11 päivänä joulukuuta 1990 annetussa neuvoston asetuksessa (ETY) N:o 3653/90 (10), sellaisena kuin se on viimeksi muutettuna asetuksella (EY) N:o 1664/95, säädetään tiettyjen viljojen suorasta hehtaarikohtaisesta tuesta Portugalissa siirtymäkauden aikana,
asetuksen (ETY) N:o 1765/92 7 artiklan 5 kohdassa säädetään, että pellonpoistokorvauksessa otetaan huomioon tällainen tuki; asetuksen (EY) N:o 762/94 8 artiklassa viitataan virheellisesti ainoastaan vuoroviljelyyn perustuvaan pakolliseen pellonpoistoon; olisi viitattava myös muihin pakollisen pellonpoiston muotoihin,
poikkeamisesta tukijärjestelmästä tiettyjen peltokasvien viljelijöille annetusta neuvoston asetuksesta (ETY) N:o 1765/92 markkinointivuoden 1995/96 kesannointivelvoitteen osalta 5 päivänä joulukuuta annetussa neuvoston asetuksessa (EY) N:o 2990/94 (11) poiketaan asetuksesta (ETY) N:o 1765/92 markkinointivuoden 1995/96 pellonpoistoon liittyviä vaatimuksia koskevien säännösten osalta ja vahvistetaan vuoroviljelyyn perustuvan pellonpoiston velvoitteeksi 12 prosenttia; tämä asetus julkaistiin vasta joulukuussa 1994; Portugalin viljelijät kylvivät talvisatonsa tällöin olemassa olevan lainsäädännön perusteella, jossa vahvistettiin, että pellonpoistovelvoite on 15 prosenttia, kun pellonpoisto perustuu vuoroviljelyyn, ja 20 prosenttia kaikissa muissa pellonpoiston muodoissa, olettaen, että suoraa tukea maksettaisiin kaikkien poistettujen peltojen osalta; oikeutetut odotukset huomioon ottaen Portugalin viljelijöille olisi myönnettävä markkinointivuodeksi 1995/96 suora tuki pellonpoistosta, joka ylittää pakollisen pellonpoiston, viljelykierrossa olevan pellonpoiston osalta enintään 15 prosenttiin ja kaikkien muiden pellonpoiston muotojen osalta enintään 20 prosenttiin saakka,
näin ollen on tarpeen muuttaa asetusta (EY) N:o 762/94, ja
tässä asetuksessa säädetyt toimenpiteet ovat kyseisten komiteoiden lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 762/94 seuraavasti:
1. Korvataan 2 artiklan toinen alakohta seuraavasti:
"Asetuksen (ETY) N:o 2328/91 ja (ETY) N:o 1765/92 mukaisesti aikaisemmin poistetut pinta-alat sekä asetuksen (ETY) N:o 2078/92 mukaisesti poistetut pinta-alat tai asetuksen (ETY) N:o 2080/92 mukaisesti metsitetyt pinta-alat kuitenkin katsotaan viljellyiksi 28 päivästä kesäkuuta 1995 alkaen jomman kumman asetuksen nojalla tehdyn pyynnön perusteella, sanotun kuitenkaan rajoittamatta tämän asetuksen 4 artiklan 1 kohdan säännösten soveltamista."
2. a) Lisätään seuraava virke 3 artiklan 2 kohtaan:
"Kyseisiä säännöksiä ei kuitenkaan sovelleta asetuksen (ETY) N:o 2078/92 tai asetuksen (ETY) N:o 2080/92 mukaisesti poistettuihin maihin, jotka on kirjattu pellonpoistovelvoitteeseen, mikäli ne osoittautuvat yhteensopimattomiksi kyseisten kahden asetuksen mukaisten ympäristöön tai metsitykseen liittyvien vaatimusten kanssa."
b) Poistetaan 3 artiklan 5 kohta.
3. Korvataan 8 artikla seuraavasti:
"8 artikla
Portugalin osalta asetuksen (ETY) N:o 1765/92 7 artiklan 5 kohdassa tarkoitettuun kyseisen artiklan 1 kohdassa tarkoitettuun pellonpoistoa koskevaan korvaukseen lisätään liitteessä ilmoitetut määrät. Näiden määrien rahoitus varmistetaan asetuksen (ETY) N:o 3653/90 5 artiklan mukaisesti.
Markkinointivuodeksi 1995/96 sellaista pellonpoistoa koskevaan korvaukseen, joka ylittää viljelykierrossa olevan pinta-alan osalta enintään 15 prosentin ja muun pellonpoiston osalta enintään 20 prosentin rajan, lisätään kuitenkin liitteessä ilmoitetut määrät."
2 artikla
Korvataan asetuksen (ETY) N:o 3887/92 4 artiklan 1 kohdan kolmas alakohta seuraavasti:
"Seuraavista maankäytön muodoista ilmoitetaan erikseen:
- neuvoston asetuksessa (EY) N:o 603/95 (*) tarkoitettu joko keinotekoisesti kuivattavan tai auringossa kuivatetun rehun tuotanto;
- pellonpoistovelvoitteesta vähennettävä asetuksen (ETY) N:o 2078/92 mukainen kesannointi ympäristösyistä ja asetuksen (ETY) N:o 2080/92 mukainen metsitys.
(*) EYVL N:o L 63, 21.3.1995, s. 1"
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä elokuuta 1995.

Labels: 20
19
6